
58 DR.30.9.2003 
 

melalui agensi-agensi seperti Lembaga Kemajuan Perindustrian Malaysia dan Perbadanan 
Pembangunan Industri Kecil dan Sederhana.   

Tuan Yang di-Pertua, sekianlah sahaja penjelasan yang ingin saya berikan kepada 
isu-isu penting yang dibangkitkan oleh Ahli-ahli Yang Berhormat yang menyentuh bidang 
kuasa Kementerian Perdagangan Antarabangsa dan Industri.  Saya juga ingin merakamkan 
ucapan terima kasih di atas teguran dan pandangan yang tidak sempat dijawab buat kali ini 
dan perkara tersebut akan diambil perhatian sewajarnya.  Terima kasih.   

Timbalan Yang di-Pertua [Datuk Lim Si Cheng]:  Yang Berhormat Setiausaha 
Parlimen bagi Kementerian Pembangunan Wanita dan Keluarga.  Dijemput.   

3.59 ptg. 

Setiausaha Parlimen Kementerian Pembangunan Wanita dan Keluarga 
[Datuk Hajah Mastika Junaidah binti Husin]:  Terima kasih Tuan Yang di-Pertua.  

Timbalan Yang di-Pertua [Datuk Lim Si Cheng]:  Silakan.   

Datuk Hajah Mastika Junaidah binti Husin:  Tuan Yang di-Pertua, terlebih 
dahulu saya mengucapkan terima kasih kepada Ahli-ahli Yang Berhormat yang telah 
mengambil bahagian dalam perbahasan kali ini, terutama sekali Yang Berhormat bagi 
Petaling Jaya Utara, Gombak, Sepang, Kuala Terengganu, Kuala Pilah, Batu Gajah, Batu 
Pahat dan Kuala Selangor.   

Beberapa Ahli Yang Berhormat terutamanya Ahli-ahli Yang Berhormat  wanita 
telah menyuarakan ucapan terima kasih kepada pihak kerajaan yang sentiasa konsisten 
dalam memberikan sokongan dan dorongan ke arah memartabatkan kaum wanita dan 
memperteguh serta memperkukuhkan institusi kekeluargaan di negara ini.   

Dengan pertambahan peruntukan kepada kementerian ini, jelas menunjukkan 
sikap tersebut dan kami amat menghargai dan bagi pihak kementerian dan  mewakili 
seluruh wanita Malaysia, saya merakamkan setinggi-tinggi penghargaan dan ucapan terima 
kasih kepada Yang Amat Berhormat Perdana Menteri yang kita kasihi kerana sepanjang 
perkhidmatan, beliau mempunyai dasar-dasar yang sentiasa memberi ruang dan peluang 
bagi wanita Malaysia mengupayakan diri untuk menyumbang kepada keluarga dan ke arah 
pembangunan negara.   

 Tuan Yang di-Pertua, dalam usaha kerajaan untuk meningkatkan kedudukan 
wanita dan membantu mereka menceburi bidang ekonomi, Ahli Yang Berhormat bagi 
Petaling Jaya Utara telah membangkitkan isu sama ada kementerian mempunyai 
rancangan untuk mengumpulkan semua skim pinjaman kewangan dan inisiatif yang 
berkaitan bagi dijadikan risalah untuk pengetahuan orang ramai serta menyebarkan 
maklumat tersebut melalui laman web supaya senang di access oleh mereka yang 
memerlukannya.   

Ahli Yang Berhormat bagi Kuala Selangor pula membangkitkan usaha-usaha 
membantu ibu tunggal bagi menambah pendapatan melalui pembiayaan mikro kredit desa.  
Ahli Yang Berhormat bagi Petaling Jaya Utara juga mengesyorkan unit-unit kaunseling 
ditubuhkan dengan segera oleh kementerian dan kajian mengenai kedudukan ekonomi 
dijalankan.   

Sukacita dimaklumkan skim pinjaman untuk wanita disediakan melalui Amanah 
Ikhtiar Malaysia dan Skim Pembiayaan Khas Ibu Tunggal di bawah Kementerian 
Pembangunan Luar Bandar. Tabung Ekonomi Kumpulan Usaha Niaga TEKUN di bawah 
Kementerian Pembangunan Usahawan.  Skim Bantuan Khas untuk usahawan wanita atau 
di bawah SMIDEC, di bawah Kementerian Perdagangan Antarabangsa dan Industri dan 
berbagai-bagai kemudahan lagi.  Kemudahan-kemudahan berkenaan telah pun dipamerkan 
melalui laman web agensi-agensi berkaitan dan juga melalui pengedaran risalah-risalah. 
Kementerian pada masa ini sedang berusaha mengumpulkan maklumat melalui sistem 
maklumat gender iaitu GDIS yang akan merangkumi berbagai sektor termasuk kemudahan 
kewangan.   



melalui agensi-agensi seperti Lembaga Kemajuan Perindustrian Malaysia dan Perbadanan Pembangunan Industri Kecil dan Sederhana. Tuan Yang di-Pertua, sekianlah sahaja penjelasan yang ingin saya berikan kepada isu-isu penting yang dibangkitkan oleh Ahli-ahli Yang Berhormat yang menyentuh bidang kuasa Kementerian Perdagangan Antarabangsa dan Industri. Saya juga ingin merakamkan ucapan terima kasih di atas teguran dan pandangan yang tidak sempat dijawab buat kali ini dan perkara tersebut akan diambil perhatian sewajarnya. Terima kasih. Timbalan Yang di-Pertua [Datuk Lim Si Cheng]: Yang Berhormat Setiausaha Parlimen bagi Kementerian Pembangunan Wanita dan Keluarga. Dijemput. 3.59 ptg. Setiausaha Parlimen Kementerian Pembangunan Wanita dan Keluarga [Datuk Hajah Mastika Junaidah binti Husin]: Terima kasih Tuan Yang di-Pertua. Timbalan Yang di-Pertua [Datuk Lim Si Cheng]: Silakan. Datuk Hajah Mastika Junaidah binti Husin: Tuan Yang di-Pertua, terlebih dahulu saya mengucapkan terima kasih kepada Ahli-ahli Yang Berhormat yang telah mengambil bahagian dalam perbahasan kali ini, terutama sekali Yang Berhormat bagi Petaling Jaya Utara, Gombak, Sepang, Kuala Terengganu, Kuala Pilah, Batu Gajah, Batu Pahat dan Kuala Selangor. Beberapa Ahli Yang Berhormat terutamanya Ahli-ahli Yang Berhormat wanita telah menyuarakan ucapan terima kasih kepada pihak kerajaan yang sentiasa konsisten dalam memberikan sokongan dan dorongan ke arah memartabatkan kaum wanita dan memperteguh serta memperkukuhkan institusi kekeluargaan di negara ini. Dengan pertambahan peruntukan kepada kementerian ini, jelas menunjukkan sikap tersebut dan kami amat menghargai dan bagi pihak kementerian dan mewakili seluruh wanita Malaysia, saya merakamkan setinggi-tinggi penghargaan dan ucapan terima kasih kepada Yang Amat Berhormat Perdana Menteri yang kita kasihi kerana sepanjang perkhidmatan, beliau mempunyai dasar-dasar yang sentiasa memberi ruang dan peluang bagi wanita Malaysia mengupayakan diri untuk menyumbang kepada keluarga dan ke arah pembangunan negara. Tuan Yang di-Pertua, dalam usaha kerajaan untuk meningkatkan kedudukan wanita dan membantu mereka menceburi bidang ekonomi, Ahli Yang Berhormat bagi Petaling Jaya Utara telah membangkitkan isu sama ada kementerian mempunyai rancangan untuk mengumpulkan semua skim pinjaman kewangan dan inisiatif yang berkaitan bagi dijadikan risalah untuk pengetahuan orang ramai serta menyebarkan maklumat tersebut melalui laman web supaya senang di access oleh mereka yang memerlukannya. Ahli Yang Berhormat bagi Kuala Selangor pula membangkitkan usaha-usaha membantu ibu tunggal bagi menambah pendapatan melalui pembiayaan mikro kredit desa. Ahli Yang Berhormat bagi Petaling Jaya Utara juga mengesyorkan unit-unit kaunseling ditubuhkan dengan segera oleh kementerian dan kajian mengenai kedudukan ekonomi dijalankan. Sukacita dimaklumkan skim pinjaman untuk wanita disediakan melalui Amanah Ikhtiar Malaysia dan Skim Pembiayaan Khas Ibu Tunggal di bawah Kementerian Pembangunan Luar Bandar. Tabung Ekonomi Kumpulan Usaha Niaga TEKUN di bawah Kementerian Pembangunan Usahawan. Skim Bantuan Khas untuk usahawan wanita atau di bawah SMIDEC, di bawah Kementerian Perdagangan Antarabangsa dan Industri dan berbagai-bagai kemudahan lagi. Kemudahan-kemudahan berkenaan telah pun dipamerkan melalui laman web agensi-agensi berkaitan dan juga melalui pengedaran risalah-risalah. Kementerian pada masa ini sedang berusaha mengumpulkan maklumat melalui sistem maklumat gender iaitu GDIS yang akan merangkumi berbagai sektor termasuk kemudahan kewangan.